เรื่องร้องเรียน (สัตว์จรจัด) วันที่ 2022-11-17 08:00:01 — แขวงพระโขนง เขตคลองเตย กรุงเทพมหานคร
ต้องการความช่วยเหลือด่วนมากเรื่องหาที่พักพิงให้หมาจร16 ตัว ในพื้นที่ติดกับหมู่บ้านมหาวงศ์ 3 ซ. ภูมิจิตร พระราม 4 เนื่องจากโครงการคอนโดเข้ามาเคลียร์พื้นที่ 

หมา 16 ตัวนี้ถูกทิ้งไว้จากแคมป์คนงานของบ.ฤทธาที่เคยมาเช่าที่ตรงนี้ พวกเราในหมู่บ้านจัดการทำหมันให้ทุกตัวแล้ว ติดต่อไปที่ศูนย์พักพิงประเวศ ไม่รับ บอกว่าอยู่ระหว่างการสร้างโรงเรือน ติดต่อศูนย์ที่อุทัยธานีโดยตรง บอกไม่ได้ต้องผ่านประเวศก่อน หน่วยงานที่ดูแลโดยตรงช่วยเหลืออะไรไม่ได้เลย แจ้งเขต ทางเขตบอกไม่มีอำนาจจัดการ จะทำยังไงได้บ้างคะ 

ขณะนี้พยายามติดต่อไปหลายๆมูลนิธิ รวมทั้งพยายามหาบ้านก็ไม่มีใครมีกำลังจะรับ 

ช่วยประสานงานหาแนวทางช่วยเหลือเร่งด่วนชั่วคราวระหว่างรอศูนย์ประเวศเสร็จได้มั้ยคะ เราไม่อยากให้หมา 16 ตัวนี้ต้องกระเจิดกระเจิงเพราะพื้นที่จากที่เคยมีกำแพงปิดล้อมถูกเคลียร์โดยโครงการคอนโดที่จะสร้างจนเป็นพื้นที่เปิดโล่ง หากหมากระจัดกระจายไม่มีที่อยู่ซึ่งดูทีท่าว่าจะเป็นไปได้ในเร็ววันนี้ ไม่น่าจะเป็นเรื่องดีของพวกเค้า และก็จะไปเป็นปัญหาให้พื้นที่ใกล้เคียงต่อไปค่ะค่ะ  หมาทั้ง 16 ตัวนี้สุขภาพดี คุ้นเคยกับคน ทำหมันแล้ว 

ขอความช่วยเหลือด่วนๆ ค่ะ ก่อนที่จะสายเกินไป